tásyāṃ caturgr̥hītamā́jyaṃ gr̥hītvā̀dhvaryúḥ śālākairdhíṣṇyānvyā́ghārayati tadyáchālākairdhíṣṇyānvyāghāráyati yádevaìnānadó devā ábruvaṃstr̥tīyasavané vo ghr̥tyā́hutiḥ prā́psyati ná saumyā́pahr̥to hí yuṣmátsomapīthasténa somāhutiṃ saìnāneṣā́ tr̥tīyasavaná eva ghr̥tyā́hutiḥ prā́pnoti ná saumyā yáchālākairdhíṣṇyānvyāghāráyati tā́netaíreva yájurbhiryathopakīrṇáṃ yathāpūrvaṃ vyā́ghārayati mārjālī́ya evòttamám